Hetkara Hemserekîya Meclîsê Rayberdişî yê Îdareyê Xoserî yê Rojawanî Ferhat Şiblî roja 40. ya şehadetê xo de ame yadkerdene. Şiblî 17ê hezîrane de pa 3 embazanê xo hêrişê dewleta tirke ya îşxalkere de amebi qetilkerdene.
Şiblî dewa Derlutî ya qezaya Kelarî ya Germîyan de cayê qetilkerdişî de ame yadkerdene. Merdimanê  şehîdanê Enfalî, keyeyanê şehîdan û Rêxistina Cinîyanê Azadan a Kurdîstanî (RJAK) gulî nayî ro.
Endamê Tevgera Azadî Mihemed Abdullah yadkerdiş de qisey kerd û pare kerd ke Ferhat Şiblî dibistanêka têkoşînî bi.  Dima mesajî ameyî wendene.
Qiseykerdişî ra dima mumî ameyî tavistene û sloganî ameyî berzkerdene.
